【戰況R1】計埋呢隻 伍鵬志4月贏到第2W咋~
2024年04月24日 18:42
東網電視
更多新聞短片
3期唔贏嘅潘頓,搭上近期手風唔順4期冇馬贏的伍鵬志,會有咩化學作用?原來係負負得正呀~頭場三班谷1000米,伍潘配的新勝馬「美麗第一」,沿途居中外疊,成棚馬彎位後篩出外邊衝,好似出面靚場地呀,結果「美麗第一」最後數步壓過放頭馬「年少多好」,轉去伍廐兩出兩捷,真係幫到Pierre呀,練者4月先贏到2W咋,而潘頓今晚一開波,亦即破悶局喇。是場跑第3、4名,係轉場的「連連有盈」及起步慢一慢的黃智弘次熱門「天火同人」。
終止4期不勝贏到第56W嘅伍鵬志,拉開番與威哥距離至6W,Pierre賽後表示「美麗第一」以往較重口,所以轉倉後特意安排1000米畀佢跑,步速會啱佢發揮,從而好好培養心智,今場隻馬形勢唔算有利,但明顯睇到隻馬歛咗,以往佢係會想走。贏完今場之後潘頓都提議跑多場1000米先再嘗試其他嘢。
第1場賽果:1-7-5-4
二重彩賽果:1-7(最後賠率12)